title: अफ्रीका
text: अफ़्रीका एशिया के बाद विश्व केरो सबसँ बड़ौ महाद्वीप छेकै। ई  37°14' उत्तरी अक्षांश सँ 34°50' दक्षिणी अक्षांश आरू 17°33' पश्चिमी देशांतर(देशान्तर) सँ 51°23' पूर्वी देशांतर (देशान्तर) के मध्य स्थित छै। अफ्रीका केरो उत्तर मँ भूमध्यसागर आरू यूरोप महाद्वीप, पश्चिम मँ अंध महासागर, दक्षिण मँ दक्षिण महासागर आरू पूरब मँ अरब सागर आरू हिंद महासागर(हिन्द महासागर) छै। पूरब मँ स्वेज भूडमरूमध्य एकरा एशिया सँ जोड़ै छै आऱू स्वेज नहर एकरा एशिया सँ अलग करै छै। जिब्राल्टर जलडमरूमध्य एकरा उत्तर मँ यूरोप महाद्वीप सँ अलग करै छै। ई महाद्वीप मँ विशाल मरुस्थल, अत्यन्त घना वन, विस्तृत घास के मैदान, बड़ौ-बड़ौ नदी सब व झील आऱू विचित्र जंगली जानवर सब छै। मुख्य मध्याह्न रेखा (0°) अफ्रीका महाद्वीप के घाना देश के राजधानी अक्रा शहर सँ होय करी क गुजरै छै। यहाँ सेरेनगेती आरू क्रुजर राष्‍ट्रीय उद्यान छै त जलप्रपात आरू वर्षावन भी छै। एक ओर सहारा मरुस्‍थल छै त दोसरो दन्नें किलिमंजारो पर्वत भी छै और सुषुप्‍त ज्वालामुखी भी छै। युगांडा, तंजानिया आरू केन्या के सीमा पर स्थित विक्टोरिया झील अफ्रीका के सबसे बड़ौ आरू सम्पूर्ण पृथ्वी पर मीठ्ठो पानी के दोसरो सबसँ बड़ौ झील छेकै। ई झील दुनिया के सबसँ लम्बी नदी नील केरौ पानी केरौ स्रोत भी छेकै।